Cafodd y CCA hwn ei fabwysiadu gan Gyngor Sir Ddinbych ar 18 Ebrill 2018, gan Gyngor Sir y Fflint ar 22 Mai 2018 a'i fabwysiadu fel canllaw dros dro gan Gyngor Bwrdeistref Sirol Wrecsam ar 8 Mai 2018. Cymeradwyodd y Cyd-Bwyllgor Ardal o Harddwch Naturiol Eithriadol y ddogfen ar 22 Mehefin 2018. Roedd y CCA drafft yn ddarostyngedig i ymgynghoriad cyhoeddus rhwng Tachwedd 2017 ac Ionawr 2018. Mae adroddiad o'r sylwadau a wnaed yn ystod yr ymgynghoriad a'r newidiadau a wnaed o ganlyniad i hynny, ar gael ar gais.
http://www.clwydianrangeanddeevalleyaonb.org.uk/cynlluniau-a-strategaethau/
Wythnos Eithriadol ym mis Medi!
Mae mis Medi erioed wedi bod yn fis eithriadol yn ein cefn gwlad wrth i'r cynhaeaf gael ei gasglu'n ddiogel, coed a dolydd yn dechrau troi'n lliwiau hydrefol, yr awyr yn cynnig palet llawn o arlliwiau, mwg coelcerthi'n aros yn awyr y nos a thawelwch croesawgar i ymwelwyr. Mae mis Medi yma fodd bynnag, yn addo i fod hyd yn oed yn fwy eithriadol!
Mae Teulu'r Ardal o Harddwch Naturiol Eithriadol wedi cydweithio i drefnu rhaglen o ddigwyddiadau wythnos o hyd (ac ychydig mwy), a chael eu hysbrydoli gan Ardaloedd o Harddwch Naturiol Eithriadol Prydain (AHNE). Mae'r digwyddiadau yn dechrau ddydd Sadwrn 15 Medi ac yn parhau tan ddydd Sul 23 Medi, ac mae'r digwyddiadau i'w gweld ar www.landscapesforlifeevents.org.uk.
I Ddathlu'r Wythnos Eithriadol, mae Ardal o Harddwch Naturiol Eithriadol Bryniau Clwyd a Dyffryn Dyfrdwy yn arwain 3 taith gerdded ar hyd pob darn o Safle Treftadaeth y Byd Traphont Ddŵr Pontcysyllte a Chamlas Llangollen. Bydd y cyfanswm o 11 milltir yn cael eu cerdded dros dridiau. Bydd pob taith gerdded yn mynd allan ac yn dychwelyd ar lwybr llusgo'r gamlas sy'n wastad ac yn addas i bawb. Os byddwch yn cwblhau'r dair daith gerdded, byddwch yn teithio tua 22 milltir! Fel arall, mae rhai o'r teithiau'n hygyrch i o leiaf ddychwelyd rhan o'r ffordd ar gludiant cyhoeddus. Bydd y teithiau cerdded yn cael eu harwain gan Swyddog yr AHNE a'u cefnogi gan Gyfeillion Bryniau Clwyd a Dyffryn Dyfrdwy (http://www.friends.cymru/).
Cliciwch ar y ddolen isod i lawrlwytho eich copi o 'O Gwmpas' http://www.clwydianrangeanddeevalleyaonb.org.uk/digwyddiadau/